סרגיי וולקוב

סרגיי וולקוב (ברוסית:Сергей Александрович Волков , נולד ב-1 באפריל 1974 בצ'והוייב) הוא קוסמונאוט רוסי. הוא השתתף במספר טיסות לתחנת החלל הבין-לאומית והגיע ל-547 ימים בחלל. הוא היה מפקד משלחת מס' 17 של תחנת החלל הבין-לאומית.

ביוגרפיה 
סרגיי וולקוב נולד בעיר צ'והוייב, אז באוקראינה הסובייטית שהייתה חלק של ברית המועצות. אביו היה טייס ששירת בבסיס חיל האוויר הסובייטי. כאשר אביו אלכסנדר וולקוב נכלל ליחידת הקוסמונאוטים, המשפחה עברה להתגורר בעיר הכוכבים בה סרגיי וולקוב סיים לימודי בית ספר. בשנת 1995 הוא סיים בית ספר לטייסים והוצב להמשך שירות בבסיס של חיל האוויר הסובייטי.

בשנת 1997 וולקוב החל קורס במרכז גגארין להכשרת קוסמונאוטים. לאחר סיומו הוא היה חבר של יחידת הקוסמונאוטים (אביו עזב אותה בשנת 1998).

בשנת 2006 וולקוב היה בצוות גיבוי של טיסה סויוז TMA-8.

בשנת 2008 וולקוב היה מפקד טיסה של סויוז TMA-12 שהתחברה לתחנת החלל הבין-לאומית עם משלחת מס' 17 בפיקודו. במהלך השהות בתחנת החלל וולקוב ביצע פעמיים פעילות חוץ רכבית באורך כולל של כ-12 שעות. הוא חזר לכדור הארץ ב-24 באוקטובר 2008 לאחר 198 ימים בחלל.

בשנת 2010 וולקוב היה מפקד טיסה של סויוז TMA-02M שהתחברה לתחנת החלל הבין-לאומית עם משלחת מס' 28 לתחנת החלל הבין-לאומית בפיקוד של אנדריי בוריסינקו. הוא המשיך לפעול במסגרת משלחת מס' 29 לתחנת החלל הבין-לאומית בפיקוד של מייקל פוסום. במהלך שהות בחלל וולקוב ביצע פעילות חוץ רכבית באורך של 6 שעות. הוא חזר לכדור הארץ בנובמבר 2011 לאחר 167 ימים בחלל.

בשנת 2015 וולקוב היה מפקד טיסה של סויוז TMA-18M שהתחברה לתחנת החלל הבין-לאומית עם משלחת מס' 45 לתחנת החלל הבין-לאומית בפיקוד של סקוט קלי. הוא המשיך לפעול במסגרת משלחת מס' 46 לתחנת החלל הבין-לאומית. במהלך שהות בחלל וולקוב ביצע פעילות חוץ רכבית באורך של כ-5 שעות. הוא חזר לכדור הארץ במרץ 2015 לאחר 181 ימים בחלל.

וולקוב עזב את יחידת הקוסמונאוטים בשנת 2017 והמשיך לעבוד במרכז גגארין להכשרת קוסמונאוטים.

פעילות משלחת מס' 17 בתחנת החלל הבין-לאומית
סרגיי וולקוב עם אולג קונוננקו הגיעו לתחנת החלל ב-10 באפריל 2008 בחללית סויוז TMA-12. בתחנת החלל שהתה משלחת מס' 16 בפיקוד פגי ויטסון. בחללית "סויוז TMA-12" הגיע גם אי סו-יון בקוריאה הדרומית. לאחר העברת אחריות על תחנת החלל לצוות החדש, צוות משלחת מס' 16 ביחד עם אי סו-יון עזבו אותה בחללית סויוז TMA-11. גארט רייזמן מארצות הברית שהייתה חברה במשלחת מס' 16 נותרה בתחנת החלל והצטרף למשלחת מס' 17.

משלחת מס' 17 החלה את עבודתה המתוכננת.

ב-14 במאי לתחנת החלל הגיע חללית אספקה פרוגרס M-64 עם 2,361 ק"ג ציוד ומצרכים.

ב-2 ביוני לתחנת החלל הגיע מעבורת החלל דיסקברי במסגרת משימה STS-124 (מארק קלי היה מפקד צוות). במעבורת הגיעו מצרכים להמשך פעילות, ציוד להרחבת תחנת החלל וחבר משלחת מס' 17 חדש גרגורי שמיטוף מארצות הברית. חברי צוות המעבורת התקינו מודול Kibo שנבנה ביפן וחיבור אותו למערכות תחנת החלל. לצורך כך בוצעו 3 פעילויות חוץ רכביות. ב-11 ביוני מעבורת החלל התנתקה מתחנת החלל כאשר גארט רייזמן עזבה אותה עם צוות המעבורת.

ב-10 ביולי בוצע פעילות חוץ רכבית בה השתתפו וולקוב וקונונקו. במהלך פעילות זה נבדק ציוד של חללית "סויוז TM-12" שנדרש לנחיתת החללית. במהלך הפעילות טופל חלק פגום. הפעילות נמשכה כ-6 שעות.

ב-15 ביולי בוצע פעילות חוץ רכבית שנייה בה השתתפו וולקוב וקונונקו. במהלך פעילות הותקן ציוד מדעי בחלק החיצוני של תחנת החלל. הפעילות נמשכה כ-6 שעות.

ב-17 בספטמבר 2007 לתחנת החלל הגיע חללית אספקה פרוגרס M-65 עם 2,541 ק"ג ציוד ומצרכים.

בנוסף לפעילויות תחזוקה והרחבת תחנת החלל משלחת מס' 17 ביצע מספר רב של ניסויים מדעים.

ב-14 באוקטובר 2008 לתחנת החלל הגיע חללית סויוז TMA-13 עם משלחת מס' 18 בפיקוד מייקל פינק. לאחר העברת אחריות על תחנת החלל לצוות החדש, וולקוב וקונוננקו עזבו את תחנת החלל בחללית סויוז TMA-12 וחזור לכדור הארץ לאחר פעילות של כ-6 חודשים. גרגורי שמיטוף הצטרף לצוות משלחת מס' 18.

קישורים חיצוניים

 ביוגרפיה
 ביוגרפיה באתר הכנת הקוסמונאוטים הרוסי
 פעילות משלחת קבועה מס' 17 בתחנת החלל בין לאומית
 

גיבורי הפדרציה הרוסית
מקבלי עיטור ההצטיינות למען המולדת
אנשי צוות תחנת החלל הבין-לאומית
קוסמונאוטים רוסים
רוסים שנולדו ב-1974